APROBACIÓN DEFINITIVA DO PROXECTO DE MODIFICACIÓN PUNTUAL DO PEPRICA REFERIDO AO ARTIGO 86 DA NORMATIVA REFERIDA AOS INMOBLES DO CONXUNTO DO MUSEO PROVINCIAL
ADMINISTRACIÓN LOCAL — Municipal — Pontevedra (Urbanismo e Patrimonio, 28/11/2023)

O Pleno do Concello de Pontevedra, na sesión que tivo lugar o día 22/05/2023, adoptou, entre outros, o seguinte acordo: “(.) Primeiro.— Prestar aprobación definitiva ao proxecto denominado “PEPRICA-PONTEVEDRA MP- 05. APROBACIÓN DEFINITIVA modificación puntual do artigo 86 da normativa do plan O.2 delimitación dos ámbitos de municipalización no subsolo e das fichas 3.45.1-3.46.01-3.47.02 e 3.47.03 do conxunto do Museo Provincial na Praza da Leña e rúas Pasantería, Padre Sarmiento, Juan Novás Guillán, Laranxo e Pai Luis Fernández”; instrumento urbanístico redactado polo arquitecto don Joseph Paul Sazonova Nakhcha, asinado dixitalmente o 15/05/2023 e informado pola arquitecta municipal da OTAP o 16/05/2023 e conformado o 18/05/2023, adaptado ás Normas Técnicas de Planeamento Urbanístico de Galicia, que dá cumprimento ás consideracións contidas no “Informe previo á aprobación definitiva” da directora xeral de Ordenación do Territorio da Consellería de Medio Ambiente, Territorio e Vivenda, de data 02/05/2023 (.)” O anuncio do acordo de aprobación definitiva do amentado proxecto de modificación puntual foi publicado no Diario Oficial de Galicia número 113, de data 15/06/2023 e foi publicado na sede electrónica do Concello de Pontevedra ( https://www.pontevedra. gal/areas/urbanismo-e-territorio/planeamento-urbanistico/planeamento-de-desenvolvemento/ ). O amentado instrumento de planeamento figura inscrito no Rexistro de Ordenación do Territorio e Planeamento Urbanístico de Galicia, co número de rexistro ROTPG/P/73/2023 da Sección II, do Libro l, Tomo III, folla rexistral número 49. En cumprimento do disposto no punto segundo do acordo plenario de data 22/05/2023, procédese a publicar no Boletín Oficial da Provincia a normativa e as fichas modificadas por mor da aprobación definitiva da presente modificación puntual.1.— Investigación: accións que teñan como obxectivo ampliar o coñecemento sobre o ben ou o seu estado de conservación e que afecten directamente ao seu soporte material. Inclúe as accións e procedementos necesarios para elaborar un diagnóstico e caracterizar os materiais e os riscos que afectan o ben.2.— Valorización: medidas e accións sobre os bens culturais ou o seu ámbito próximo que teñan por obxecto permitir a súa apreciación, facilitar a súa interpretación e acrecentar a súa difusión, especialmente no ámbito educativo, e a súa función social.3.— Mantemento: actividades cotiás, continuas ou periódicas de escasa complexidade técnica sobre o soporte material dos bens ou o seu ámbito próximo para que manteñan as súas características, funcionalidade e lonxevidade, sen que se produza ningunha substitución ou introdución de novos elementos. Procedementos e actuacións de monitoraxe que teñan por obxecto realizar o seguimento e a medición das lesións, dos axentes de deterioración ou dos posibles factores de risco, e os dirixidos a implantar e desenvolver accións de conservación preventiva.4.— Conservación: medidas e accións dirixidas a que os bens conserven as súas características e os seus elementos en adecuadas condicións, que non afecten á súa funcionalidade, ás súas características formais ou ao seu soporte estrutural, polo que non supoñerán a substitución ou a alteración dos seus principais elementos estruturais ou de deseño, pero si actuacións no seu ámbito co obxecto de evitar as causas principais da súa deterioración.5.— Consolidación: accións e medidas dirixidas ao afianzamento, o reforzo ou a substitución de elementos danados ou perdidos para asegurar a estabilidade do ben, preferentemente co uso de materiais e elementos da mesma tipoloxía que os existentes, ou con alteracións menores e parciais dos seus elementos estruturais, respectando as características xerais do ben.6.— Restauración: accións para restituír o ben ou os seus partes ao seu debido estado, sempre que se dispoña da documentación suficiente para coñecelo ou interpretalo, con respecto aos seus valores culturais. A restauración pode implicar a eliminación de elementos estraños ou engadidos sen valor cultural ou a recuperación de elementos característicos do ben, conservando a súa funcionalidade e estética.7.— Rehabilitación: accións e medidas que teñan por obxecto permitir a recuperación dun uso orixinal perdido ou novo compatible cos valores orixinais dun ben ou dunha parte del, que poden supoñer intervencións puntuais sobre os seus elementos característicos e, excepcionalmente e de maneira xustificada, a modificación ou a introdución de novos elementos imprescindibles para garantir unha adecuada adaptación aos requirimentos funcionais para a súa posta en uso. Inclúense as accións destinadas á adaptación dos bens por razón de accesibilidade. As intervencións deberán respectar a envolvente exterior, a estrutura e os elementos dun edificio (portais, patios escaleiras etc.). 8.— Reestruturación: accións de renovación ou transformación en inmobles nos que non se poida garantir o seu mantemento ou o seu uso polas súas malas condicións de conservación ou por deficiencias estruturais e funcionais graves e que poden supoñer unha modificación da súa configuración espacial e a substitución de elementos da súa estrutura, acabado ou outros determinantes da súa tipoloxía, cun alcance puntual, parcial ou xeral. Estas accións deberán conservar as fachadas e medianeiras de pedra dos edificios catalogados e manter, agás supostos excepcionais debidamente xustificados, a tipoloxía do sistema construtivo.9.— Ampliación: acciones destinadas a complementar en altura ou en planta bens inmobles existentes con criterios de integración compositiva e coherencia formal compatíbeis e respectuosos co seus valores culturais preexistentes.10.— Reconstrución: acción destinada a completar un estado previo dos bens arruinados utilizando partes orixinais destes cuxa autenticidade poida acreditarse. Por razóns xustificadas de recomposición, interpretación e correcta lectura do valor cultural ou da imaxe do ben, admitiranse reconstrucións parciais de carácter did áctico ou estrutural que afecten a elementos singulares perfectamente documentados. As actuacións autorizables no diferentes niveis de protección que se relacionan a continuación, deberán ter en conta e preservar, con carácter xeral, os elementos a conservar que se determinan nas correspondentes fichas específicas do catálogo.1.— Actuacións autorizables en bens con protección monumental e integral: a) As de investigación, valorización, mantemento, conservación, consolidación e restauración. b) As de rehabilitación poderán autorizarse sempre que o proxecto de intervención garanta a conservación dos valores culturais protexidos e que se trate de adaptacións necesarias para adecuar o uso orixinal aos condicionantes actuais de conservación, seguridade, accesibilidade, confortabilidade ou salubridade ou para adecuar o ben a un novo uso compatible cos seus valores culturais que garanta a súa conservación e o acceso público a el. c) As ampliacións dun ben inmoble, exclusivamente en planta, no marco dunha actuación de rehabilitación, con carácter complementario a esta, sempre que resulten imprescindibles para desenvolver o uso proposto e se resolvan como volumes diferenciados, sempre previo informe favorable do órgano competente da Consellería de Cultura. d) As de reconstrución, de xeito excepcional, cando se utilicen partes, elementos e materiais orixinais dos que se poida probar a súa autenticidade e posición orixinal, previo informe favorable da Comisión de Seguimento do PEPRICA, agás no caso dos BIC que deberán obter informe ou autorización do órgano competente da Consellería de Cultura.2.— Actuacións autorizables en bens con protección estrutural: a) As de investigación, valorización, mantemento, conservación, restauración, consolidación e rehabilitación. b) As de reestruturación puntual ou parcial poderán autorizarse se a través do proxecto de intervención se xustifica a súa necesidade de forma específica e documentada e se se reducen a un alcance limitado sobre os elementos irrecuperables, que deberán ser substituídos por elementos análogos ou coherentes cos orixinais, previo informe da Comisión de Seguimento. c) As ampliacións, en planta, dun ben inmoble no marco dunha actuación de rehabilitación, con carácter complementario a esta, sempre que resulten imprescindibles para desenvolver o uso proposto e que no seu deseño se conserven a súa concepción e o seu significado espacial, previo informe favorable da Consellería de Cultura. d) As de reconstrución, de forma excepcional, cando se utilicen partes, elementos e materiais orixinais cuxa autenticidade e posición orixinal se poidan probar, previo informe favorable da Comisión de Seguimento.3.— Actuacións autorizables en bens con protección ambiental Serán autorizables en bens de protección ambiental, as intervencións de seguido se relacionan. En todo caso, as de ampliación autorizaranse sempre que non supoñan unha deterioración ou destrución dos valores culturais que aconsellaron a súa protección. Obras permitidas nas diferentes categorías do nivel e protección ambiental. En cada nivel de protección poderá ser autorizado excepcionalmente pola Consellería competente en materia de patrimonio cultural outro tipo de intervencións distinto ao establecido de forma xeral, nos casos en que se analicen de forma pormenorizada as características e condicións de conservación do ben e a súa contorna de protección, os valores culturais protexidos e as melloras funcionais, sempre que o proxecto de intervención xustifique a súa conveniencia a prol dun maior beneficio para o conxunto do patrimonio cultural de Galicia (.)” O que se fai público para a súa executividade, facendo constar que contra o acordo de aprobación da modificación puntual poderá interpoñerse recurso contencioso administrativo ante a Sala do Contencioso Administrativo do Tribunal Superior de Xustiza de Galicia no prazo de dous meses, contados a partir do día seguinte ao da publicación deste anuncio no BOP, de conformidade co disposto nos artigos 8, 10 e 46 da Lei 29/98, de 13 de xullo, da xurisdición contencioso-administrativa Pontevedra, 20 de novembro de 2023 O secretario xeral do Pleno.